Ekstra Bladet skriver, at Brentford køber Christian Nørgaard i Fiorentina for 24 millioner kroner.

Christian Nørgaard har været langt fra succes siden sit skifte til Fiorentina, og nu skal han angiveligt prøve sig af i England.

Ekstra Bladet skriver således, at den tidligere Brøndby-spiller rykker til Brentford, hvor han bliver genforenet med Thomas Frank, som var hans første træner i blå-gult.

Avisen skriver desuden, at Brentford smider 24 millioner kroner for at få fingre i midtbanespilleren, der viste højt niveau for Brøndby frem til og med sidste sæson.

Christian Nørgaard har spillet sølle seks Serie A-kampe siden skiftet til Fiorentina sidste sommer.